text:
- TIOTAL
- An Taigh-Solais, Rubha Thairbeirt
- EXTERNAL ID
- QZP40_CARD_1210
- ÀITE
- An Tairbeart
- SGÌRE
- Inbhir Ghòrdain
- SIORRACHD/PARRAIST
- ROS: Sgìre Mhoire Shìos
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 33132
- KEYWORDS
- cairtean-puist
Siorrachd Rois
Sgìre Rois is Chrombaidh
taighean-solais
rubha
Tha a' chairt seo a' sealltainn an tùir le sgrìoban dearg is geal aig Taigh Solais Rubha Thairbeirt aig ceann Rubha Thairbeirt ann an Taobh Sear Rois. Aig 41meataran (135 troighean) a dh'àirde, chan eil ach dà thaigh-solais eile ann an Alba a tha nas àirde.
Thogadh e an dèidh do shia-deug a bhàtaichean a dhol a dhìth ann an stoirm ann an Linne Mhoireibh san t-Samhain 1826. Chuireadh Raibeart Stevenson air ceann a' phròiseact, agus lasadh an taigh-solais a' chiad uair air 26mh dhen Fhaoilleach 1830. Tha an lionsa agus na h-innealan a bh' ann o thùs a-nis rim faicinn ann an Taigh-Tasgaidh Nàiseanta na Mara ann an Greenwich.
A rèir beul-aithris na sgìre, bha dùn Ròmanach fann far a bheil an taigh-solais, agus na b' anmoiche bha an làrach air a chleachdadh airson cruinneachaidhean de bana-bhuidsichean. Tha Rubha Thairbeirt cuideachd na àite sònraichte airson a bhith faicinn nan eun a bhios ag imrich


c: text/html

text:
Miraflores
'S e baile beag ann am Boyacá, Coloimbia,[1] a th'ann Miraflores. Tha e suidhichte ann am meadhan na dùthcha, 84km air falbh bho Thunja, prìomh-bhaile na roinne. Tha àirde meadhanach dhe 1,500m os cionn ìre na mara aige. 'S e baile le gnàth-shìde bhlàth a th' ann le teodhachd mu 20˚ thar cheann, rè na bliadhna. Chaidh am baile a steidheachadh ann an 1811.
Sluagh a' bhaile[deasaich | deasaich an tùs]
Ged a tha 9,661 nan tàmh anns a' bhaile, chan eil ach 4,967 a' fuireach anns na sgìrean dùthchasail am broinn crìochan a' bhaile.[2] Tha fearrann na dùthcha sin ga roinn eadar na bailtean (Spàinntis: municipios) agus le sin tha gach clachan agus croit fo stiùireadh baile air choireigin.[3] Air adhbharan trioblaidean poiliteagach air an dùthaich, tha a' mhòr-chuid dhe na daoine anns gach uile baile a-nis a' fuireach anns na bailtean fhèin, is na daoine a' fàgail na sgìrean dùthchasail.
Taobh chinnidh, ' s e daoine geala/mestizos a th'ann a' mhòr-chuid dhe na daoine ann an Miraflores, ach tha 0.1% dhe daoine le freumhan ann an Afraga. ' S urrainn dhan 86% dhe na daoine ann an Miraflores leughadh agus sgrìobhadh. A tuilleadh air sin, tha fòn aig an taigh aig 25.3% dhe na dachannan.[4]
Fèisean[deasaich | deasaich an tùs]
Thathar a’ cumail am iomadach seòrsa dhe fhèis ann an Miraflores. Chithear fèilltean caitligeach, leis gur e dùthaich le mòr-chuid chaitligeach a th’ann fhathast,[5] fèisean na stàite agus tachartasan ionadail a sheallas cho làidir ‘s a tha beairteas cultarail na dùthcha.
- Fèis an Neo-eisimeileachd: 20mh An t-Iuchar.
Daoine Ainmeil[deasaich | deasaich an tùs]
Santos Acosta Castillo (1827 - 1901): Ceann-suidhe na dùthcha eadar 1867 agus 1868.

robotstxt: allowed

filter: keep